разходите за продажба и общите разходи (РОА) и реализиране на печалба съгласно последния параграф от член 2, параграф 6а, буква а) от основния регламент.
 (104)
 Следователно фактът, че ArcelorMittal South Africa е било на загуба, е решаващ фактор в оценката на Комисията относно избора на представителна държава и възражението на заявителя беше отхвърлено.
 (105)
 Що се отнася до Малайзия, там бе намерена публично достъпна финансова информация за CSC Steel Holdings Berhad, дъщерно дружество на тайванското дружество China Steel Corporation. CSC Steel Holdings Berhad, което произвежда продукта, предмет на прегледа, е реализирало печалба през разследвания период в рамките на прегледа.
 (106)
 Заявителят възрази, че при използването на публично достъпна информация от чуждестранни дружества е възможно да се получат ненадеждни данни. Комисията е на мнение, че анализ на надеждността на публично достъпната информация трябва да се прави при всеки отделен случай. В конкретния случай няма доказателства, известни на Комисията или предоставени от заявителя, които да дават основание финансовата информация на CSС Steel Holdings Berhard да бъде пренебрегната. Поради това възражението беше отхвърлено.
 (107)
 За Мексико Комисията намери публично достъпна информация за групата Ternium, по-специално нейния годишен отчет за 2017 г. Тази група е производител на продукта, предмет на прегледа, в Мексико, като този пазар представлява повече от 55 % от консолидираните ѝ продажби и информацията за него се публикува отделно от тази за други географски региони. Освен това групата Ternium е реализирала печалба през разследвания период в рамките на прегледа.
 (108)
 Следователно Комисията реши, че окончателният избор на представителна държава трябва да се направи между Малайзия и Мексико.
 (109)
 В коментарите си заявителят се позова на практиката на Съединените щати да използва група от дружества, „активни в металургичната промишленост“, като например производители на алуминий. Въпреки това Комисията предпочете, когато е възможно, да използва публично достъпна информация за дружества, които действително произвеждат продукта, предмет на прегледа. Комисията е склонна да разгледа други подходящи алтернативи, само в случай че такова производство няма или съществуват други фактори, които биха направили неподходящо използването на дружества, произвеждащи продукта, предмет на прегледа, в държава със сходно равнище на икономическо развитие. В настоящия случай това не беше необходимо, тъй като съществуват производители на СПОП, за които е налична публично достъпна информация. Поради това възражението беше отхвърлено.
 3.2.3.4. Равнище на социалната и екологична защита
 (110)
 След като установи, че две от гореспоменатите държави, а именно Мексико и Малайзия, са подходящи кандидати за представителна държава, Комисията оцени тяхното равнище на социална и екологична защита, за да направи своя окончателен избор в съответствие с последното изречение на член 2, параграф 6а, буква а), първо тире от основния регламент.
 (111)
 Тя установи, че Малайзия изостава в спазването на важни международни трудови стандарти и в ратифицирането на конвенциите на МОТ, посочени в приложение Iа към основния регламент. По-конкретно Малайзия не е ратифицирала три от осемте основни конвенции на МОТ (относно свободата на сдружаване, премахването на принудителния труд и недискриминацията). Освен това Малайзия е подписала, но не е ратифицирала едно от основните споразумения за опазване на околната среда (79).
 (112)
 За разлика от Малайзия Мексико